

VLADA REPUBLIKE HRVATSKE

Zagreb, 21. veljače 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo znanosti i obrazovanja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Domagoja Hajdukovića, u vezi s državnim stipendijama |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  *PRIJEDLOG*

**Klasa:**

**Urbroj:**

**Zagreb,**

 **PREDSJEDNIKU HRVATSKOGA SABORA**

Predmet: Zastupničko pitanje Domagoja Hajdukovića, u vezi s državnim stipendijama

 **-** odgovor Vlade

 Zastupnik u Hrvatskome saboru, Domagoj Hajduković, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi s državnim stipendijama .

 Na navedeno zastupničko pitanje Vlada Republike Hrvatske daje sljedeći odgovor:

Prošle akademske godine značajno je povećan broj stipendija koje se dodjeljuju studentima. Projektima "Dodjela stipendija studentima nižega socio-ekonomskog statusa" i "Dodjela stipendija studentima u prioritetnim područjima(STEM)" osigurana su sredstva za znatno povećanje broja stipendija za redovite studente od akademske godine 2017./2018. s prijašnjih 5.400 stipendija za studente nižega socio-ekonomskog statusa na 10.000 stipendija godišnje. Također ističemo da su uvedene potpuno nove stipendije za studente u STEM područjima znanosti kojih se dodjeljuje 3.400 godišnje. Dakle, sa 5.400 stipendija broj je povećan na 13.400 stipendija godišnje do 2022. godine.

Projekt se provodi u okviru Operativnog programa „Učinkoviti ljudski potencijali 2014. – 2020.“. Ukupna vrijednost projekta "Dodjela stipendija studentima nižega socio-ekonomskog statusa"iznosi 321.067.050,00 kuna (EU sufinanciranje projekta (85 %) u iznosu od 272.906.992,50 kuna, a nacionalno sufinanciranje iz državnog proračuna Republike Hrvatske (15 %) u iznosu od 48.160.057,50 kuna).

Nadalje, ukupna vrijednost projekta "Dodjela stipendija studentima u prioritetnim područjima (STEM)" iznosi 186.068.250,00 kuna (EU sufinanciranje projekta (85 %) u iznosu od 158.158.012,50 kuna, a nacionalno sufinanciranje iz državnog proračuna Republike Hrvatske (15 %) u iznosu od 27.910.237,50 kuna).

 Eventualno potrebna dodatna obrazloženja u vezi s pitanjem zastupnika, dat će prof. dr. sc. Blaženka Divjak, ministrica znanosti i obrazovanja.

 PREDSJEDNIK

 mr. sc. Andrej Plenković